Diari Oficial de la Generalitat Valenciana


Sumari del DOGV 9381, del 12-07-2022 (2022/6298)

DECRET 88/2022, d'1 de juliol, del Consell, pel qual es crea l'Institut d'Educació Secundària Número 11, per desglossament de l'IES La Torreta, tots dos en la localitat d'Elx.
-------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2022/07/01/88/dof/vci/html**

### Dades del document

Número de DOGV
:   9381

Data del DOGV
:   12-07-2022

Secció del DOGV
:   I. DISPOSICIONS GENERALS

Número del document
:   2022/6298


Data del document
:   01-07-2022

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 88/2022, d'1 de juliol, del Consell, pel qual es crea l'Institut d'Educació Secundària Número 11, per desglossament de l'IES La Torreta, tots dos en la localitat d'Elx. [2022/6298]  
Segons els estudis de planificació educativa realitzats per la Conselleria d'Educació, Cultura i Esport, es considera que per a atendre les necessitats educatives de la zona és convenient la creació d'un institut d'Educació Secundària on s'impartisquen els ensenyaments d'Educació Secundària Obligatòria, Batxillerat i Formació Professional previstos en la Llei orgànica 2/2006, de 3 de maig, d'educació.  
El nou institut estarà situat en l'edifici propietat de la Generalitat Valenciana, situat al carrer del President Adolfo Suárez, número 21, d'Elx. Aquest edifici compta amb instal·lacions adequades per a l'ús previst i reuneix els requisits establits per la normativa bàsica.  
L'article 13 de la Llei orgànica 8/1985, de 3 de juliol, reguladora del dret a l'educació, estableix que tots els centres tindran una denominació específica. Per altra banda, l'article 5 del Decret 252/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Secundària Obligatòria, Batxillerat i Formació Professional, també estableix el procediment per a l'assignació de la denominació genèrica i específica d'aquests centres docents.  
Per això, de conformitat amb el que s'estableix en l'article 17 de la Llei orgànica 8/1985, de 3 de juliol, reguladora del dret a l'educació, la Llei orgànica 2/2006, de 3 de maig, d'educació, i en l'article 3 del Decret 252/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Secundària Obligatòria, Batxillerat i Formació Professional, i a proposta de la consellera d'Educació, Cultura i Esport, prèvia deliberació del Consell, en la reunió del dia 1 de juliol de 2022,  
  
  
DECRETE  
  
Article únic. Creació del centre  
Es crea, per desglossament de l'IES La Torreta, codi de centre 45199560, d'Elx, el següent centre docent:  
  
Província: Alacant.  
Localitat: Elx.  
Denominació: Institut d'Educació Secundària Número 11.  
Titular: Generalitat.  
Codi: 22297728.  
Domicili: carrer del President Adolfo Suárez, núm. 21.  
Composició: 24 unitats d'Educació Secundària Obligatòria, 8 unitats de Batxillerat i 4 unitats de Formació Professional.  
Capacitat: 720 llocs escolars d'Educació Secundària Obligatòria, 280 llocs escolars de Batxillerat i 120 llocs escolars de Formació Professional.  
  
  
DISPOSICIONS ADDICIONALS  
  
Primera. Inscripció  
El que s'estableix en aquest decret s'inscriurà en el Registre de centres docents de la Comunitat Valenciana.  
  
Segona. Personal del centre  
El personal docent i no docent amb destinació definitiva en l'IES La Torreta que estiguera impartint classe en els ensenyaments d'Educació Secundària Obligatòria, de Batxillerat i dels cicles de Formació Professional que s'incorporen al nou institut, tindrà preferència per a la integració en el nou institut.  
El personal docent amb destinació definitiva en l'IES La Torreta que, a conseqüència del desglossament, s'adscriga al centre que es crea mitjançant aquest decret, mantindrà l'antiguitat que posseïa en el seu centre d'origen, en aplicació del que s'estableix en la disposició addicional tercera del Reial decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents contemplats en la Llei orgànica 2/2006, de 3 de maig, d'educació, i altres procediments de provisió de places a cobrir per aquests.  
  
Tercera. Material del centre  
El material inventariable i fungible que es troba en les instal·lacions en les quals se situa l'IES Número 11, associat als cicles formatius que es desglossen de l'IES La Torreta, s'integrarà en l'inventari del nou institut.  
  
  
DISPOSICIONS FINALS  
  
Primera. Desplegament  
Es faculta la conselleria competent en matèria d'educació perquè adopte totes les mesures que siguen necessàries per al compliment i desplegament del que s'estableix en aquest decret, així com per a modificar, si és el cas, la denominació i configuració del centre.  
  
Segona. Publicació i efectes  
Aquest decret es publicarà en el Diari Oficial de la Generalitat Valenciana; no obstant això, els seus efectes s'entenen des de l'inici del curs escolar 2022-2023.  
  
València, 1 de juliol de 2022  
  
El president de la Generalitat,  
XIMO PUIG I FERRER  
  
La consellera d'Educació, Cultura i Esport,  
RAQUEL TAMARIT IRANZO


Còpia Permalink ELI